Administratorius mokestį už suteiktas daugiabučio ir/ar teritorijos priežiūros bei kitas paslaugas apskaičiuoja pagal nuosavybės teise valdomą plotą. Tokia paslaugų apmokestinimo metodika apibrėžta administravimo pasaugų teikimą reglamentuojančiuose teisės aktuose.
LR civilinis kodeksas nustato, kad buto ir kitų patalpų savininkui priklausanti bendrosios dalinės nuosavybės dalis yra lygi jam nuosavybės teise priklausančių patalpų naudingojo ploto ir gyvenamojo namo naudingojo ploto santykiui, todėl ir mokesčiai paskirstomi proporcingai visiems butų savininkams pagal nuosavybės teise valdomą plotą.  Teisės aktai taip pat numato, kad butų ir kitų patalpų savininkai privalo proporcingai savo daliai apmokėti išlaidas namui išlaikyti ir išsaugoti, mokėti mokesčius, rinkliavas ir kitas įmokas, taip pat reguliariai kaupti lėšas namo atnaujinimo darbams atlikti.